Wellington (NTB-DPA): Innbyggerne i byen Christchurch på New Zealand, som er rammet av flere kraftige jordskjelv det siste året, gir mer til sultofrene i Afrika enn sine landsmenn, opplyser Redd Barna. Over 180 mennesker omkom i jordskjelvet i Christchurch i februar i år, og også i september i fjor og i juni i år forårsaket jordskjelv store ødeleggelser i byen. Egne lidelser har imidlertid ikke bremset Christchurch-innbyggernes omtanke for andre, konstaterer Redd Barna. De samler nå inn penger til sultofre på Afrikas Horn, og ingen har gitt mer enn innbyggerne i Christchurch.